কাজী দীপু হ মুন্সীগঞ্জ থেকে: মুন্সীগঞ্জে ২৮ কোটি টাকার দুটি কষ্টি পাথরের মূর্তি উদ্ধারের ঘটনায় গ্রেপ্তারকৃত দু’জনের মধ্যে জাহাঙ্গীর হোসেন সাবেক তথ্যমন্ত্রী ও বিএনপির স্থায়ী কমিটির সদস্য এম শামছুল ইসলামের পৈর্তৃক বাড়ির কেয়ারটেকার। এছাড়া ২টি মূর্তির মধ্যে র‌্যাব সদস্যরা সদরের সুখবাসপুর গ্রামের যে দাতব্য চিকিৎসালয় থেকে একটি মূর্তি উদ্ধার করেছিল তা ওই বিএনপি নেতার বাবা হাজি ওসমান গনির নামে প্রতিষ্ঠিত ও সাবেক তথ্যমন্ত্রীর পৈর্তৃক নিবাস। অন্যটি জোড়ারদেউল গ্রামের মনির হোসেনের বাড়ি থেকে উদ্ধার হয়।